Hotel - Huisgenoot Tempo's: Vanjaar in 'n nuwe formaat!
Huisgenoot Tempo's: Vanjaar in 'n nuwe formaat!
Dit is tyd vir een van die grootste gebeurtenisse op die plaaslike vermaakkalender: Huisgenoot se jaarlikse Tempo-toekennings!
Al die grootste vermaaksterre van die afgelope jaar is benoem, en die publiek kan nou vir hul gunstelinge in 19 afdelings stem. Boonop kan hulle vanjaar vir die eerste keer in 'n ekstra afdeling stem vir Huisgenoot se vermaakster van die jaar.
Vanjaar het die Tempo's egter 'n gedaantewisseling ondergaan. "Met 'n nuwe eeu wat voor Huisgenoot uitgestrek lê, is dit tyd vir vernuwing; daarom kry Huisgenoot se Tempo-toekennings vanjaar 'n nuwe digitale baadjie," sê Yvonne Beyers, redakteur van Huisgenoot. "Vanjaar word die Tempo-wenners nie aangekondig op 'n eenmalige geleentheid wat deur net 'n handjievol bekendes en rolspelers in die bedryf bygewoon word nie; al ons lesers word genooi om die adrenalien te ervaar wanneer 2017 se Tempo-wenners in Oktober regstreeks aanlyn op huisgenoot.com bekendgemaak word," verduidelik sy. "Dit gaan 'n opwindende video-ervaring wees en ons nooi al ons lesers om deel te wees van die glans wanneer die grootste sterre van die afgelope jaar aangewys word!"
Opwindende pryse is op die spel vir lesers wat stem. Dit sluit in 'n vakansie vir twee ter waarde van R60 000 in die Maledive, geborg deur Perfect Destinations, twee nagte ter waarde van R9 000 in die Sun City Cascades-hotel en geskenkbewyse van Spree ter waarde van R1 000 elk.
Maar nou is dit tyd om te stem. Besoek huisgenoot.com om te stem, of kry al die benoemdes se name in Huisgenoot van 21 September, wat vanaf 15 September op die rakke sal wees.
A1 Arno Carstens – 'Die Aandblom 13'
A2 Franja du Plessis – 'My Verhaal'
A3 Jo Black – 'Skepe'
A4 Marno van der Merwe – 'Kalm Jou Army'
A5 Refentse – 'My Hart Bly in 'n Taal'
A6 Twee – 'Piekniek vir Twee'
B1 Adam Barnard & Henri Scott – 'Hallelujah SA'
B2 Broers – 'Die Heiland Is Gebore'
B3 Duis:Lig – 'Dans'
B4 Joe Niemand – 'Vryheid'
B5 Neville D – 'Prag van Verskil Seisoen 2'
B6 Piet Smit – 'Liefde Is'
C1 Adam Tas – 'Patatas en Pyptabak'
C2 Bok van Blerk – 'Van De la Rey tot Nou'
C3 Elvis Blue – 'Die Brug'
C4 Joshua na die Reën – 'Die Wêreld Binne My'
C5 Riana Nel – 'Jy Sal Weet'
C6 Ricus Nel – 'Ouskool-Boerseun'
D1 4Werke – '4Warm'
D2 Adam – 'Hoogtevrees'
D3 Dewald Wasserfall – 'Jy Is die Storm'
D4 Juan Boucher – 'Dis Wie Ek Is'
D5 Kurt Darren – 'Sal Jy met My Dans?'
D6 Snotkop – 'HKGK'
E5 Karen Zoid – "Waar Was Jy?"
G4 Minki (Joubert) van der Westhuizen – Boer Soek 'n Vrou
STEM SÓ VIR DIE BENOEMDES IN ELKE AFDELING:
SMS voor 4 Oktober om 12:00 die kode van die benoemde van jou keuse, gevolg deur 'n hutsteken (#) na 35407. Byvoorbeeld: A5# of C3#. Elke SMS kos R1,50. Net 19 stemme per selfoonnommer word toegelaat. Jy kan slegs een stem by elke SMS insluit.
Jy kan ook aanlyn stem. Gaan na huisgenoot.com en volg die aanwysings om te stem. Jy kan slegs een keer in elke afdeling stem.
Is daar een benoemde wat jou die afgelope jaar die meeste bekoor het of gewoon net die gunsteling van al jou gunstelinge was? Jy kan in een ekstra afdeling soveel keer vir hom of haar stem as wat jy wil, want Huisgenoot wys vanjaar ook een vermaakster van die jaar aan.
SMS voor 4 Oktober om 12:00 die kode van jou gunsteling ster uit al vanjaar se benoemdes, gevolg deur 'n hutsteken (#) na 38407. Byvoorbeeld: A5# of C3#.
In dié afdeling kan jy net per SMS stem, maar jy kan soveel keer SMS as wat jy wil.
Slegs mense word hier in ag geneem en nie flieks, televisieprogramme, liedjies of musiekvideo's nie.